**Акценти в инвестиционната и ремонтна програма на „ЕВН България Топлофикация” ЕАД през 2015г.**

Инвестиционната програма на „ЕВН България Топлофикация” ЕАД отразява дългосрочния ангажимент за обновяване на комбинираното производство на топлинна и електрическа енергия с технологии на най-съвременно ниво, предоставяне на услугата централизирано топлоснабдяване на лицензионната територия, осигурявайки устойчиво развитие на населените места.

Инвестиционната програма е насочена и към всички елементи осигуряващо качествено и непрекъснато топлоснабдяване, услуги ориентирани към клиента, съвременни начини за отчитане, фактуриране и заплащане на предоставяните услуги.


**Инвестиции в топло(електро)централи и когенерационни съоръжения**

**Инвестиции в Отоплителна Централа „Пловдив Юг”(2015)**

Представената в инвестиционното предложение нова заместваща инсталация за производство на гореща вода. Заместващата инсталация ще използва като основно гориво – природен газ, а като резервно – промишлен газьол и се предвижда да бъде оборудвана с:

* Водогреен котел за производство на гореща вода;
* Инсталация за деаериране на омекотена вода;
* Съоръжения за водоподготовка;
* Електрооборудване, включващо трансформатор;
* КИП и А оборудване;
* Помпени групи обслужващи различните потоци в инсталацията ;
* Система сгъстен въздух;
* Газоснабдителна система с природен газ;
* Система за резервно гориво промишлен газьол;
* Система за противопожарна защита на основното оборудване и прилежащите площи;
* Тръбопроводи свързващи новата инсталация със съществуващата инфраструктура;

Схема:



Прогнозна стойност на инвестициите през 2015г.: 4 624 хил. лв. (вж. позиция 1.2. на структурата за инвестиционната програма)

# Инвестиции в Когенерация:

## Изграждане на резервно захранване 0.4 kV :

При авария в Електроенергийната система на Република България и тотално отпадане на двете електрозахранвания или при ремонт на основните електро съоръжения Когенерационната централа остава без работно и резервно ел. захранване на собствените нужди. Централата преминава в режим „Black Plant“. Проекта предвижда да се изгради електро захранване за аварийните случаи. Ще бъдат изградени следните съоръжения:

* Дизел агрегат с мощност 630 kVA;
* Кабелно трасе;
* Разпределителна уредба 0.4 kV

Прогнозна стойност на инвестициите през 2015г.: 256 хил. лв. (вж. позиция 1.3. на структурата за инвестиционната програма)

## Планова рехабилитация на парна турбина:

Съгласно плана за поддръжка на турбината от завода производител за периода се предвижда планово да бъдат подменени или рехабилитирани следните компоненти на турбината:

* Лагери;
* Стопорен клапан;
* Регулиращ клапан;
* Възбудител на генератора;
* Предпазен блок;

Прогнозна стойност на инвестициите през 2015г.: 432 хил. лв. (вж. позиция 1.3. на структурата за инвестиционната програма)

# Инвестиции в топлофикационни мрежи

**„ЕВН България Топлофикация“ ЕАД, чрез своите експерти, взе активно участие в разработването и обсъждането и на част „Топлоснабдяване“ от Общинския план за развитие на гр.Пловдив за периода 2014г. – 2020г.**

Предназначението на Общинския план за развитие, от нормативна и практическа гледна точка, е документално осигуряване на управлението на развитието на община Пловдив през следващите седем години. Времето за изпълнение на плана съвпада с новия програмен период на ЕС, който започва през 2014 и завършва през 2020 година. Спецификата на този план е, че той е разработен след завършването на друг важен за общината планов документ за същия период – Интегрирания план за градско възстановяване и развитие. Последователността на проучванията, направените анализи и изводи бяха предизвикателство в процеса на работата по плана, както и предпоставката за задълбочено аргументирана стратегическа част и конкретна програма за реализация на настоящия документ.

Централизираното топлоснабдяване на гр. Пловдив се извършва от съществуващи два основни топлоизточника – ТЕЦ Север и ОЦ Юг. ТЕЦ Север е предназначен основно за топлофикация на район Северен, Източен и Западен и частично Централен. ОЦ Юг е предназначен за топлоснабдяване на район Тракия, Южен и частично Централен. ТЕЦ „Пловдив – Север” е топлофикационна централа с комбинирано производство на топлинна и електрическа енергия за нуждите на промишлеността и комунално – битовия сектор на гр. Пловдив. Топлоснабдяват се битовите, обществено-административните и промишлени потребители в северните, източните, западните и частично централните райони на града. Централата е разположена на площадка с местонахождение в промишлената зона на гр. Пловдив, район „Северен” с адрес: бул. „Васил Левски” №236, с граници: на запад – бул. „Васил Левски”, на север – отводнителен канал, на изток – отводнителен канал, на юг /посока от изток на запад/ - НЕК – ЕАД, клон „ВЕЦ група Родопи”, път за „Рибарника”, „Топлоремонтстрой-Пловдив”. Топлофикационното дружеството притежава и оперира с 160 км топлопреносна мрежа, от които 9,8 км са новоизградени топлопроводи след 2010 год. Абонатите на топлофикационното дружество са присъединени към топлопреносната мрежа чрез 1 209 абонатни станции, всички оборудвани със системи за автоматика.



**Представяне и обосновка на основни обекти в топлопреносната мрежа включени в инвестиционната програма на ЕВН България Топлофикация ЕАД за 2015г.**

**Изграждане на допълнителна връзка между северните квартали на гр. Пловдив с район Тракия** – разпределителен топлопровод DN500 между кръстовището на бул. Васил Априлов и бул. Шести септември и кръстовището на бул. Освобождение и ул. Проф. Цветан Лазаров. Трасето е с дължина близо 4 км.. Освен за предоставяне на по-сигурно топлозахранване на гр. Пловдив, връзката ще осигури и възможността за сгъстяване на мрежата в централните райони на града. Проекта ще се реализира съвместно с Общината при рехабилитация на основните булеварди.

През 2015г., одобрен за изпълнение е проекта е свързан с изграждане на топлопроводна връзка за осъществяване на кръгова схема на топлопреносната мрежа на гр.Пловдив от бул. Васил Априлов до ул. Славянска, пресечка с ул. Волтер. Проекта ще се осъществява на етапи. С изграждането на топлопровода ще се осъществи възможност за осигуряване на двустранно захранване на консуматорите от ж.р. Тракия, което ще подобри топлоснабдяването. Предвижда се и възможността за включване и на бъдещи потребители на топлинна енергия.



Прогнозна стойност на инвестициите през 2015г.: 1 062 хил. лв. (вж. позиция 2.1. на структурата за инвестиционната програма)

**Рехабилитация на магистрални топлопроводи** – подобряване на услугата централизирано топлоснабдяване чрез подмяна на стари топлопроводи положени в бетонни корита по нова технология с предварително изолирани. Намаляват се топлинните загуби от топлопренос, осигурява се по-надеждно и по-сигурно толлоснабдяване. Предвидена е подмяна на над 10 км разпределителни трасета. Рехабилитации на топлопроводните трасета ще бъде съобразена с намеренията и възможностите при съвместното изпълнение на строителните дейности при основните общинските ремонти на булеварди и улиците в гр.Пловдив. С вложените инвестиции „ЕВН България Топлофикация” ЕАД ще подобри качеството на предоставяните услуги за да удовлетвори критериите за сигурност на топлоснабдяването на клиенти.

През 2015г. е предвидено да се изпълни подмяната на топлопровод под моста на р. Марица по бул. Васил Априлов от Ду200 на Ду600. Чрез тази рехабилитация ще ЕВН ТР ще има възможност да предлага една качествена услуга като намалява възможността за аварийни ситуации. Едновременно с това използването на нови материали и технологии на изграждане на топлопроводи се намаляват топлинните загуби, което допринася за по-ефективна работа на цялата топлоснабдителна система, респективно на ЕВН ТР.

През текущата година ще се направи рехабилитация на съществуващ топлопровод по бул. Васил Априлов от ул. Иван Рилски до бул. Марица. Рехабилитацията предвижда подмяна на топлопровода с нов, безканално положен Ду600. От една страна, тази подмяна ще помогне за осъществяване на една по-сигурна доставка на предоставяната услуга от ЕВН ТР, а от друга ще даде възможност за използване на по-гъвкава схема на топлоснабдителната система, от което ще бъдат облагодетелствани всички клиенти на ЕВН ТР на територията на гр. Пловдив.

Предвидено е и подмяна на остаряло съоръжение по трасето на бул.Менделеев, която ще доведе до намаляване на топлинните загуби и ще повиши качеството на топлоснабдяване на квартала. Ще бъде премахнат голям участък надземно монтирано трасе, който ще се замени с подземен. Това ще доведе до премахване на бетонови укрепващи елементи, освобождаване на площи и подобряване на ландшафта. Ще бъде осигурена безаварийна бъдеща експлоатация.

Прогнозна стойност на инвестициите през 2015г.: 1 808 хил. лв. (вж. позиция 2.1. на структурата за инвестиционната програма)

**Отопление и охлаждане на Многофункционална спортна зала с паркинг – Колодрум** – изграждане на присъединително трасе и абонатни станции за топлоснабдяване и климатизация (студоснабдяване) с обща мощност 3 MW.

В проектът за отопление се предвижда изграждане на разпределителен и присъединителен топлопровод за топлозахранване на спортна зала "Колодрум" и осигуряване на възможнаст за включване на нови битови и небитови обекти в квартала. Разширяване на мрежата, водещо до намаляване на вредните емисии, които биха се създали при използване на различни горива, като енергоизточник.

С инсталиране на абсорбционни чилъри използващи топла вода се оптимизират работата на централите за производство на електрическа енергия. Пълно използване на отпадна топлинна енергия при производството на ел. енергия. Това неминуемо води до намаляване на парниковите газове и повишаване на енергийната ефективност на съоръженията като цяло.



Прогнозна стойност на инвестициите през 2015г.: 2 251 хил. лв. (вж. позиция 2.1. на структурата за инвестиционната програма)

**Изграждане на разпределителен топлопровод -** Изграждане на разпределителен топлопровод, който ще топлозахрани нетоплофициран квартал. Топлопроводът ще бъде начална точка за присъединителни топлопроводи за парк-хотел Пловдив, спортна зала за волейбол, бъдеща трибуна Бесика на стадион Локомотив и закрит плувен басей на АУ.

Прогнозна стойност на инвестициите през 2015г.: 562 хил. лв. (вж. позиция 2.1. и 2.2. на структурата за инвестиционната програма)

**Изграждане на инсталация за охлаждане на хотел „Холидей Инн“** - В унисон със световните тенденции за намаляване на вредни емисии и оползотворяване на вторични енергийни ресурси, изграждането на инсталация за охлаждане със средствата на централно топлоснабдяване в новостроящ се хотел от световната верига "Холидей Инн" ще доведе до значително намаляване на консумираните електрическите мощности, осигуряване на комфорт през лятото и утвърждаване на името на ЕВН, като компания със съвременно мислене, насочено към подобряване на екологичните условия в града.

Прогнозна стойност на инвестициите през 2015г.: 542 хил. лв. (вж. позиция 2.2. на структурата за инвестиционната програма).

През 2015 г., ЕВН България Топлофикация” ЕАД ще инвестира и в разширение на топлопреносната мрежа на гр. Пловдив за присъединяване на общински обекти, бизнес и битови клиенти.

Симо Симов Робърт Дик

Изпълнителен член на Съвета на директорите Председател на Съвета на директорите

Март 2015г.